Държавен вестник, бр. 77, 2011 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  77
5. да осигури събирането и използването 
на приходите на колективната инвестиционна 
схема в съответствие със закона и с устава, 
съответно с правилата;
6. редовно да се отчита пред колективната 
инвестиционна схема за поверените активи и 
извършените операции. 
Чл. 35. (1) Банка депозитар може да бъде 
банка, включена в списък, одобрен от замест­
ник-председателя, която отговаря на следните 
изисквания: 
1. получила е лиценз от Българската народна 
банка за извършване на банкова дейност, или 
е банка от държава членка, която извършва 
банкова дейност на територията на Република 
България чрез клон;
2. получила е разрешение за извършване 
на сделки с финансови инструменти;
3. получила е разрешение за извършване 
на дейност като депозитарна или попечител­
ска институция съгласно чл. 2, ал. 2, т. 4 от 
Закона за кредитните институции;
4. лицензът, дейността, сделките или опе­
рациите є не са ограничени до степен, която 
ще затрудни или ще направи невъзможно из­
пълнението на предвидените в този закон или 
в договора за депозитарни услуги задължения;
5. през последните 12 месеца не са є при­
лагани мерки по чл. 103, ал. 2, т. 14, 19, 20 
или 21 от Закона за кредитните институции 
или не е санкционирана за нарушение на 
изискванията на този закон;
6. притежава кадрова и информационна 
обезпеченост за ефективно изпълнение на 
депозитарните си функции и задължения 
съгласно изискванията на този закон и на 
актовете по прилагането му. 
(2) За включване в списъка по ал. 1 бан­
ката депозитар подава заявление по образец, 
одобрен от заместник-председателя. Банка 
се изключва от списъка, когато престане да 
отговаря на някое от изискванията по ал. 1. 
(3) Българската народна банка уведомява 
своевременно комисията за всяка наложена 
мярка или санкция, която ограничава лиценза, 
сделките или операциите на банката депозитар 
до степен, която ще затрудни или ще направи 
невъзможно изпълнението на предвидените 
в този закон или в договора за депозитарни 
услуги задължения. 
Чл. 36. (1) Банката депозитар отчита 
отделно активите на колективната инвести­
ционна схема от собствените си активи и от 
другите клиентски активи. Банката депозитар 
не отговаря за задълженията си към своите 
кредитори с активите на колективната инвес­
тиционна схема.
(2) Банката депозитар съдейства на колек­
тивната инвестиционна схема за получаване на 
информация и участие на общи събрания на 
емитентите, в чиито финансови инструменти 
колективната инвестиционна схема е инвес­
тирала и поема други задължения, свързани 
с поверените активи, съгласно сключения 
договор. Възнаграждението на банката депо­
зитар не може да надвишава обичайното за 
извършваните услуги. 
(3) При поискване банката депозитар пре­
доставя на комисията цялата информация, с 
която разполага във връзка с изпълнението 
на своите задължения. 
(4) Когато колективната инвестиционна 
схема с произход от Република България има 
сключен договор с управляващо дружество с 
произход от друга държава членка, банката 
депозитар сключва писмено споразумение с 
управляващото дружество, с което се опре­
деля информацията, необходима за изпълне­
нието на функциите є съгласно този закон и 
актовете по прилагането му. Съдържанието 
на писменото споразумение между банката 
депозитар и управляващото дружество се 
определя с наредба.
Чл. 37. (1) Банката депозитар отговаря пред 
управляващото дружество и пред притежатели­
те на дялове на колективната инвестиционна 
схема за всички вреди, претърпени от тях 
вследствие на неизпълнение на задълженията 
є, включително от непълно, неточно и не-
своевременно изпълнение, когато то се дължи 
на причини, за които банката е отговорна. 
(2) Притежателите на дялове могат да тър­
сят отговорност от банката депозитар пряко 
или косвено чрез управляващото дружество в 
зависимост от характера на правоотношение­
то между банката депозитар, управляващото 
дружество и притежателите на дялове. 
Г л а в а  ш е с т а
ЗАДЪЛЖЕНИЯ, СВЪРЗАНИ С ИНВЕСТИ­
ЦИОННАТА ПОЛИТИКА НА КОЛЕКТИВ­
НАТА ИНВЕСТИЦИОННА СХЕМА
Чл. 38. (1) Инвестициите на колективните 
инвестиционни схеми могат да се състоят 
само от:
1. прехвърляеми ценни книжа и инстру­
менти на паричния пазар, допуснати до или 
търгувани на регулиран пазар по чл. 73 от 
Закона за пазарите на финансови инструменти;
2. прехвърляеми ценни книжа и инструмен­
ти на паричния пазар, търгувани на регулиран 
пазар, различен от този по чл. 73 от Закона за 
пазарите на финансови инструменти, в Репу­
блика България или в друга държава членка, 
функциониращ редовно, признат и публично 
достъпен, както и ценни книжа и инструменти 
на паричния пазар, емитирани от Република 
България или друга държава членка;
3. прехвърляеми ценни книжа и инструмен­
ти на паричния пазар, допуснати до търговия 
на официален пазар на фондова борса или 
търгувани на друг регулиран пазар в трета 
държава, функциониращ редовно, признат 
и публично достъпен, които са включени в